钦定古今图书集成/理学汇编/学行典/第267卷 > 丘濬
## 钦定古今图书集成/理学汇编/学行典/第267卷 > 丘濬

按《八闽通志》：“丘濬，字思道，建安人。精于历数，绝意荣
途，京洛名公颇礼遇之。尝为《感事诗》百首，辞多讥讽。
执政欲诛之，仁宗曰：‘狂夫之言，圣人择焉’。遂薄其罪。
又尝著《长世论》五十篇，言用兵利害。龙图学士田瑜
檄进之，诏除万年县主簿，不赴。退居里闬，郡守谢某
表其居为处士坊。”